තලේබාන් සංවිධානය සමඟ සාමකතා පවත්වන ඇෆ්ගන් රජයේ ජාතික සංහිඳියාව පිළිබඳ කවුන්සියලයේ ප්‍රධානියා ලෙස කටයුතු කරන අබ්දුල්ලා අබ්දුල්ලා ද මෙම අවස්ථාවට සහභාගී විය. ඇෆ්ගන් ජනාධිපති අෂ්රාෆ් ඝානී, අබ්දුල්ලා අබ්දුල්ලා ඇතුළු එරට නායකයන් ධවල මන්දිරයට පැමිණ සිටියේ ඇමෙරිකන් ජනාධිපති ජෝ බයිඩන්ගේ ඇරැයුමකට අනුවය. ධවල මන්දිරයට පැමිණි පිරිස මහත් හරසරින් පිළිගැනීමට ඇමෙරිකන් ජනාධිපති බයිඩන් කටයුතු කළේය. ජනාධිපති අෂ්රාෆ් ඝානී සහ අබ්දුල්ලා අබ්දුල්ලා ඇමෙරිකන් ජනධිපති බයිඩන් හමුවී සාකච්ඡා පැවැත්වීම සිදුවූයේ ඕවල් කාර්යාලයේදීය. මෙම සැප්තැම්බර් 11 වැනිදා වනවිට ඇෆ්ගනිස්තානයේ රඳවා සිටින ඇමෙරිකන් සොල්දාදුවන් සහ නේටෝ හමුදා සාමාජිකයන් ඉවත් කර ගන්නා බවට ජෝ බයිඩන් ප්‍රතිඥා දී ඇත. එම කටයුතු මේ වනවිටත් ආරම්භ වී තිබේ.
ඇෆ්ගන් ජනාධිපති කව්ද?
අෂ්රාෆ් ඝානී